8Moshe a iša pele a bolela le Kora a re: Kwang ge, lena Balefi! 9A le sa galala ge Modimo wa Isiraele a le hlaotše mo go setšhaba sa Isiraele, a le batamaetša go yena, gore le dire mediro ya mo Ntlong ya Morena, le gore le eme pele ga phuthego modirong e lego wa yona? 10Wena le bana beno ba Balefi bohle o le batamedišitše go yena; mme bjale le nyaka le bjona boperisita. 11Ge wena le lešaba la gago ka moka le dira ka mokgwa wo, le tsogela Morena; ka gobane Arone ke mang ge le mo tsota?
12Gomme Moshe a roma motho a bitša Dathane le Abirama barwa ba Eliaba; fela, bona ba re: Re ka se ke ra rotoga. 13A ke selo se senyenyane ge o re ntšhitše nageng e elago maswi le nose, mme wa re bolaela lešokeng? Bjale gomme o šetše o ipea kgoši ya rena. 14Mo o re tlišitšego ntshe ga se naga e elago maswi le nose; ga o ešo wa re nea mašemo le dirapa tša merara! A o tlo gonya banna ba mahlo? -- Rena ga re tle.
15Moshe a befelwa gagolo, a bolela le Morena a re: O se ke wa lebelela dibego tša bona. Ga go na le o tee wa bona yo ke mo amogilego le pokolo; le o tee wa bona ga se ka ba ka mo senya.
22Bona ba lotšha ba inametše fase ba re: Modimo! Wena Modimo wa meoya ya batho bohle! A e ka re ge go sentše motho o tee, wa galefela phuthego ka moka?